На основу члана 28. став 1. Закона о заштити од пожара («Сл. Глсник Републике Србије», бр. 111/09) и члана 17. Статута Регионалног центра за професионални развој запослених у образовању, Управни одбор Регионалног центра на седници одржаној дана 4. Фебруара 2014. године, донео је

**ПРАВИЛА ЗАШТИТЕ ОД ПОЖАРА**

**I ОПШТЕ ОДРЕДБЕ**

***Предмет Правила***

**Члан 1.**

Правила заштите од пожара Регионалног центра, (у даљем тексту: Правила ), обухватају:

1) организацију технолошких процеса на начин да ризик од избијања и ширења пожара буде отклоњен, а да у случају његовог избијања буде обезбеђена безбедна евакуација људи и имовине и спречено његово ширење у свим просторијама Регионалног центра, (у даљем тексту: Центар);

2) заштиту од пожара са потребним бројем лица оспособљених за обављање послова заштите од пожара;

3) доношење Плана евакуације и упутства за поступање у случају пожара;

4) начин оспособљавања запослених за спровођење заштите од пожара;

5) права и обавезе директора и запослених у вези са спровођењем заштите од пожара, њихова одговорност због непридржавања прописаних мера заштите од пожара;

**Члан 2.**

Заштита од пожара обухвата скуп мера и радњи које се у Центру предузимају ради планирања, организовања и спровођења заштите од пожара, за спречавање избијања и ширења пожара, откривање и гашење пожара, спасавање људи и имовине, заштиту животне средине, утврђивање и отклањање узрока пожара, као и за пружање помоћи код отклањања последица проузрокованих пожаром.

***Појмови***

**Члан 3.**

1) пожар је процес неконтролисаног сагоревања којим се угрожавају живот и здравље људи, материјална добра и животна средина;

2) експлозија је процес наглог сагоревања који настаје као последица употребе запаљивих течности и гасова и осталих горивих материја које са ваздухом могу створити експлозивну смешу, праћену ударним таласом притиска продуката сагоревања и порастом температуре, као и наглог разарања плашта посуда услед непланираног или неконтролисаног ширења флуида и разлетања делова уређаја, технолошке опреме или објеката, којим се угрожавају живот и здравље људи и материјална добра;

3) хаварија је разарање основних склопова постројења у привредним, јавним и другим објектима које представља опасност за живот и здравље људи, за материјална добра и избијање пожара;

4) спасавање представља интервенцију ватрогасно-спасилачких и ватрогасних јединица ради заштите људских живота, телесног интегритета и материјалних добара приликом пожара, хаварија и других ванредних догађаја, у складу с посебним законом.

**I I ОРГАНИЗАЦИЈА ЗАШТИТЕ ОД ПОЖАРА**

***Начело превенције и сталности***

**Члан** **4.**

У Центру је обавезно организовање спровођења превентивних мера заштите од пожара с потребним бројем лица стручно оспособљених за спровођење заштите од пожара.

За обављање послова из предходнох става може се уговором ангажовати привредно друштво односно друго правно лице које испуњава прописане услове и има овлашћење Министарства за обављање ових послова.

**Члан** **5.**

Превенција заштите од пожара обезбеђу је се планирањем и спровођењем превентивних мера и радњи тако да се што ефикасније спречи избијање пожара, а да се у случају избијања пожара ризик по живот и здравље људи и угрожавање материјалних добара као и угрожавање животне средине сведе на најмању могућу меру и пожар ограничи на самом месту избијања.

Заштита од пожара се организује и непрекидно спроводи на свим местима и у свим објектима који су изложени опасности од пожара.

***Санациони план***

**Члан**  **6.**

Центар доноси санациони план за отклањање последица пожара.

Санациони план садржи: стање, мере, процену утицаја на живот и здравље људи, процену утицаја на животну средину, носиоце, начин, динамику и средства за реализацију плана.

**I I I МЕРЕ ЗАШТИТЕ ОД ПОЖАРА**

**Члан** **7.**

Основни циљ прописаних мера заштите од пожара јесте заштита живота људи, телесног интегритета, материјалних добара и животне средине.

У циљу спречавања избијања и ширења пожара, откривања и гашења пожара, спасавања људи и имовине, заштите животне средине, утврђивања и отклањања узрока пожара, као и пружања помоћи код отклањања последица проузрокованих пожаром у објектима Центра, као и на просторима око њега, примењују се следеће мере:

Просторни и урбанистички план, поред услова прописаних посебним законом, садрже:

1) изворишта снабдевања водом и капацитет градске водоводне мреже који обезбеђују довољно количине воде за гашење пожара;

2) удаљеност између зона предвиђених за стамбене и објекте јавне намене и зона предвиђених за индустријске објекте и објекте специјалне намене;

3) приступне путеве и пролазе за ватрогасна возила до објеката;

4) безбедносне појасеве између објеката којима се спречава ширење пожара.

Орган надлежан за доношење просторног, односно урбанистичког плана, дужан је да у року од 60 дана од дана одређеног за разматрање обавестиМинистарство о доношењу просторног и урбанистичког плана.

**Члан 8.**

Главни пројекат заштите од пожара израђује привредно друштво односно друго правно лице које је уписано у одговарајући регистар за обављање делатности израде техничке документације, које има овлашћење Министарства за израду Главног пројекта заштите од пожара и има запослена лица са лиценцом за израду пројекта заштите од пожара.

**Члан** **9.**

У циљу спречавања избијања и ширења пожара, откривања и гашења пожара, спасавања људи и имовине, заштите животне средине, утврђивања и отклањања узрока пожара, као и пружања помоћи код отклањања последица проузрокованих пожаром у објектима Центра, као и на просторима око њега, примењују се следеће мере:

1. При пројектовању и извођењу радова, адаптација, реконструкција на постојећим објектима или новим објектима, уградња уређаја и опреме у тим објектима примењују се законом прописани технички нормативи и стандарди заштите од пожара.
2. Објекти морају да буду снабдевени хидрантима, апаратима и другом прописаном опремом и уређајима за гашење пожара, чији су број, врста и локација утврђени планом заштите од пожара и прописаним техничким нормативима и стандардима.
3. Електричне, вентилационе, топлотне, громобранске, канализационе и друге инсталације и уређаји у објектима морају да буду изведени односно постављени тако да не представљају опасност од пожара.
4. Рад са отвореном ватром, уређајима са усијаним површинама, апаратима за заваривање, резање и лемљење може да се обавља у просторијама тек пошто се претходно прибави одобрење и предузму прописане мере заштите од пожара и обезбеде средства за гашење пожара.
5. Боце са компримираним гасовима и гасовима у течном стању употребљавају се и држе у складу са важећим прописима.
6. Истрошени материјал, масти, уља, покварене боје, масне крпе, пуцвал, памучна, пластична и друга амбалажа, дрвена пиљевина, као и други отпадни материјал морају се по завршетку рада, односно радне смене изнети из радних просторија и одлагати на место које одреди одговорни радник на задацима и пословима заштите од пожара.
7. Ускладиштење материјала у магацинима и другим просторијама врши се у складу са важећим прописима и стандардима.
8. Димњаци, димоводи, ложишни објекти, чисте се према прописима и стандардима који важе за димничарске услуге о чему се сачињава посебан записник.
9. На таванима и поткровљима објекта забрањено је држање било каквог материјала и опреме, изузев опреме и средстава за гашење пожара.
10. Запаљива течност и течни нафтни гас не смеју се преко канализационе мреже одводити у главну канализациону мрежу.
11. У просторијама Центра забрањена је употреба решоа, грејалица, електричних радијатора и других сличних термо-електричних апарата; грејних тела, осим у посебно опремљеним просторијама за ту намену.
12. Обавезно је искључивање термо-електричних апарата и уређаја и других грејних тела након употребе.
13. Прилазни путеви, улазни, излазни, пролазни и степеништа у објектима морају увек да буду слободни за несметан пролаз.
14. Вршење запаљивих и других пожарно опасних радњи изван просторија које су за такве радње намењене, може да се дозволи само под условом да су предузете одговарајуће мере заштите од пожара.

***Уређаји за откривање и гашење пожара***

**Члан 10.**

У Центру је обавезна уградња уређаја који омогућавају благовремено откривање и јављање пожара.

Уређаји, опрема и средства намењена за гашење пожара, као и уређаји за аутоматску дојаву и сигнализацију пожара у објектима и просторијама Центра могу да се користе само ако одговарају важећим стандардима или по добијању атеста од овлашћене стручне организације.

Уређаји, опрема и средства за гашење пожара постављају се на приступачна и видна места у Центру и могу да се употребљавају само за локализовање и гашење пожара.

Сва средства и уређаји из овог члана одржавају се у исправном стању и о томе се води уредна евиденција.

**I V ПЛАН ЕВАКУАЦИЈЕ И УПУТСТВА ЗА ПОСТУПАЊЕ У СЛУЧАЈУ ПОЖАРА**

**Члан 11.**

Ради спровођења прописаних и наложених мера заштите од пожара, као и других послова и задатака прописаних законом и другим прописима из области заштите од пожара, овим Правилима у складу са законом, Центар доноси План евакуације и упутства за поступање у случају пожара .

План евакуације и упутства за поступање у случају пожара из става 1. овог члана морају бити истакнути на видљивом месту.

**V НАЧИН ОСПОСОБЉАВАЊА ЗАПОСЛЕНИХ ЗА СПРОВОЂЕЊЕ**

**ЗАШТИТЕ ОД ПОЖАРА**

**Члан 12.**

Лице задужено за организацију и спровођење превентивних мера заштите од пожара, обавља следеће послове:

* стара се о примењивању прописаних мера заштите од пожара,
* прати спровођење програма мера заштите од пожара,
* унапређује систем мера заштите од пожара,
* стара се о благовременом обучавању и провери знања радника из области заштите од пожара и о томе води евиденцију,
* брине о одржавању у исправном стању и о наменској употреби средстава и опреме за гашење пожара,
* обавља и друге послове по налогу директора Центра.

**Члан 13.**

Центар подстиче, усмерава и обезбеђује јачање свести о значају заштите од пожара кроз систем образовања и васпитања, научно-истраживачког и технолошког развоја, усавршавања у процесу рада, као и јавног информисања.

***Основна обука запослених***

**Члан 14.**

Основна обука из области заштите од пожара организује се за све запослене, најкасније у року од једне године од дана ступања на рад.

Основну обуку и практичну проверу знања запослених обављају правна лица која испуњавају одређене услове и имају одобрење Министарства и лица која раде на пословима заштите од пожара.

Програм основне обуке доноси послодавац по прибављеној сагласности Министарства.

Провера знања запослених врши се једном у три године.

**Члан 15.**

Запослени су дужни да присуствују обуци и провери знања из области заштите од пожара и да се у раду придржавају прописаних упутстава, упозорења, забрана, мера заштите од пожара, као и да у случају пожара приступе гашењу пожара.

**V I ПРАВА И ОБАВЕЗЕ ДИРЕКТОРА И ЗАПОСЛЕНИХ**

**У ВЕЗИ СА СПРОВОЂЕЊЕМ ЗАШТИТЕ ОД ПОЖАРА**

***Директор Центра***

**Члан 16.**

Директор Центра у вршењу послова заштите од пожара има следећа права и обавезе:

* непосредно је одговоран за организовање заштите од пожара у Центру, спровођење мера заштите од пожара а посебно за примену прописаних и наложених мера;
* дужан је да обезбеди примену планова заштите од пожара и других аката;
* дужан је да ангажује расположивве људске и материјалне ресурсе да учествују у гашењу пожара и спасавању људи и имовине угрожених пожаром, ако то могу да учине без опасности за себе или другога;
* стара се о благовременом и прописном отклањању утврђених недостатака и предузимању мера ради отклањања свих уочених неправилности;
* стара се о благовременој и прописној набавци средстава и опреме за гашење пожара, њиховом наменском коришћењу и прописном одржавању, као и о благовременом и потпуном информисању радника о стању, мерама и средствима за спровођење и унапређење заштите од пожара.

***Права и обавезе запослених***

**Члан 17.**

Запослени у Центру су основни носиоци послова и задатака заштите од пожара и имају право и дужност да учествују у организовању, спровођењу и унапређењу послова и задатака, односно општих и посебних мера заштите људи и имовине у складу са законом и овим Правилима, а нарочито да:

* организују заштиту свих вредности којима располажу на начин који ће обезбедити потпуну личну и имовинску сигурност људи и имовине Центра,
* да предузимају, спроводе и придржавају се прописаних мера заштите,
* да упућују предлоге и захтеве лицима, органима и службама надлежним за предузимање мера заштите ради отклањања угрожавања, односно недостатака или последица по здравље и живот људи од пожара, оштећења или уништења објеката и имовине, као и да о свим појавама у вези са наведеним буду истинито и благовремено обавештени,
* да у току рада и по завршетку радног времена стално прате и контролишу рад и исправност машина, уређаја и инсталација и других срдстава у непосредној и широј радној околини и сваки уочени квар или неисправност пријаве надлежном органу, односно служби,
* да пажљиво рукују са опасним материјалом и да предузимају прописане мере приликом њиховог коришћења,
* да непосредно учествују у гашењу пожара и угасе пожар. Ако могу без опасности за себе и друга лица треба одмах да обавесте ватрогасну бригаду, станицу милиције или општински или градски орган о избијању и ширењу пожара и отклањању последица ових појава.

***Одговорност запослених због непрдржавања***

***прописаних и наложених мера***

**Члан 18.**

Запослени у Центру дужни су да се у свом раду придржавају прописаних упутстава, упозорења, забрана, мера заштите од пожара, као и да у случају пожара приступе гашењу пожара.

Не придржавање мера наведених у претходном члану представља тежу повреду радних обавеза и радне дисциплине.

**Члан 19.**

Правила се примењују на све запослене, као и на друга лица која по било којем основу раде или изводе радове у Центру.

**VI. ТЕХНИЧКА ОПРЕМА И СРЕДСТВА ЗА ГАШЕЊЕ ПОЖАРА**

**Члан 20.**

О одржавању ватрогасних справа, опреме и средстава за гашење пожара стара се стручна служба за заштиту од пожара, коју уговором ангажује Центар.

**Члан 21.**

Средства за гашење пожара морају да се налазе на означеним видним и приступачним местима и увек у исправном стању, а сервисирање и контролно испитивање апарата за гашење пожара врши се код овлашћене установе.

**VII. ПОСТУПАК У СЛУЧАЈУ ПОЖАРА И ДУЖНОСТИ ЗАПОСЛЕНИХ**

**Члан 22.**

Сваки запослени који примети пожар дужан је да га угаси ако то може да учини без опасности по себе или другог лица, а уколико то није случај, дужан је да о пожару одмах обавести територијалну ватрогасну јединицу, као и секретаријат унутрашњих послова.

**Члан 23.**

За време пожара, сви присутни и позвани радници дужни су да се придржавају и извршавају налоге руководиоца гашења пожара.

**Члан 24.**

Гашење пожара и спашавање људи и имовине врши се док се пожар не угаси, односно спашавање не заврши.

**VIII. ЗАВРШНЕ ОДРЕДБЕ**

**Члан 25.**

На сва питања из области заштите од пожара која нису регулисана овим Правилима примењиваће се важећи закони и прописи.

**Члан 26.**

За спровођење овог Правилника стара се директор Центра.

**Члан 27.**

Ова Правила ступају на снагу у року од 8 дана од дана објављивања на огласној табли Центра.

.

**Председник Управног одбора**

**Милован** **Терзић**